Diari Oficial de la Generalitat Valenciana


Sumari del DOGV 9473, del 18-11-2022 (2022/10149)

Extracte de l'Ordre 15/2022, d'11 de novembre, de la Conselleria d'Innovació, Universitats, Ciència i Societat Digital, de les bases reguladores i la convocatòria de les ajudes per a diverses accions de millora de les infraestructures de telecomunicacions en edificis de la Comunitat Valenciana, en el marc del Pla de recuperació, transformació i resiliencia, finançat per la Unió Europea - NextGenerationEU.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10550


Data del document
:   11-11-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de l'Ordre 15/2022, d'11 de novembre, de la Conselleria d'Innovació, Universitats, Ciència i Societat Digital, de les bases reguladores i la convocatòria de les ajudes per a diverses accions de millora de les infraestructures de telecomunicacions en edificis de la Comunitat Valenciana, en el marc del Pla de recuperació, transformació i resiliencia, finançat per la Unió Europea - NextGenerationEU. [2022/10691]  
  
  
BDNS (identif.): 658883.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/658883  
  
Primer. Objecte  
Execució de diverses actuacions de millora de les infraestructures de telecomunicacions en edificis de la Comunitat Valenciana.  
  
Segon. Àmbit territorial i material  
El que s'estableix per aquesta ordre serà aplicable en tot el territori de la Comunitat Valenciana.  
S'entendran com a àmbits materials d'actuació els edificis o conjunts d'edificacions, subjectes al règim de propietat horitzontal, establits en l'article 396 del Codi Civil, així com en els correlatius de la Llei 49/1960, de 21 de juliol, de propietat horitzontal, conclosos abans de l'1 de gener de 2000, que requerisquen adaptar les seues instal·lacions de telecomunicacions a l'interior de l'edifici o conjunt d'edificacions.  
  
  
Tercer. Destinataris  
Comunitats de propietaris, d'un edifici o conjunt d'edificacions situats a la Comunitat Valenciana, subjectes al règim de propietat horitzontal, establits en l'article 396 del Codi Civil, així com en els correlatius de la Llei 49/1960, de 21 de juliol, de propietat horitzontal, i que requerisquen adaptar les seues instal·lacions de telecomunicacions a l'interior de l'edifici o conjunt d'edificacions.  
  
Quart. Línies d'actuació i intensitat màxima de les ajudes  
La intensitat màxima de l'ajuda no podrà superar el 70 % dels costos subvencionables.  
La quantia màxima de la subvenció per a cadascuna de les línies d'actuació previstes en l'article 6 i per a cada destinatari últim, amb un màxim subvencionable de fins a 35 habitatges, enteses com a unitats immobiliàries de l'edifici o conjunt d'edificacions, és la següent:  
  
a) Línia d'actuació 1: infraestructura de telecomunicacions adaptada per a radiodifusió sonora, televisió digital i banda ampla ultraràpida (instal·lació completa):  
i. Import màxim de l'ajuda: 16.660 euros.  
ii. La fórmula de càlcul aplicable és: (680 - de cost unitari \* 35 habitatges) \* màxim 70 per cent d'intensitat de l'ajuda.  
b) Línia d'actuació 2: infraestructura de telecomunicacions adaptada per a radiodifusió sonora, televisió digital i banda ampla ultraràpida (instal·lació parcial, per no incloure per a radiodifusió sonora i televisió digital ni els elements de captació -antenes- ni d'adaptació -equipament de capçalera-):  
i. Import màxim de l'ajuda: 14.700 euros.  
ii. La fórmula de càlcul aplicable és: (600 - de cost unitari \* 35 habitatges) \* màxim 70 per cent d'intensitat de l'ajuda.  
c) Línia d'actuació 3: infraestructura de telecomunicacions adaptada, exclusivament, per a banda ampla ultraràpida:  
i. Import màxim de l'ajuda: 11.882,50 euros.  
ii. La fórmula de càlcul aplicable és: (485 - de cost unitari \* 35 habitatges) \* màxim 70 per cent d'intensitat de l'ajuda.  
  
Cinqué. Presentació de sol·licituds  
Les sol·licituds seran ateses per rigorós ordre de presentació, d'acord amb el que es preveu en l'article 62.1 del Reial decret llei 36/2020, de 30 de desembre.  
El termini de presentació de sol·licituds a aquest programa d'ajudes s'iniciarà l'endemà de la publicació d'aquesta ordre en el Diari Oficial de la Generalitat Valenciana i finalitzarà el 14 de març de 2023.  
Es considerarà exhaurit el pressupost quan s'efectue el registre de l'última sol·licitud d'ajuda que totalitze l'import assignat en la convocatòria (8.302.800 ?)  
  
Sisé. Altres dades  
Tramitació telemàtica a través de la següent adreça: https://www.gva.es/es/inicio/procedimientos'id\_proc=22282  
  
Alacant, 11 de novembre de 2022.- La consellera d'Innovació, Universitats, Ciència i Societat Digital: Josefina Bueno Alonso.